Muokataan osiota sivusta Honda Accord 3 – AutoWiki
Muokataan osiota sivusta Honda Accord 3
== Vertailu 1987 == '''Honda Accord LX 2.0''' sijoittui Tekniikan Maailman 10/1987 vertailussa kymmenennelle sijalle kymmenestä autosta (10./10) eli jäi viimeiseksi. Honda Accord LX 2.0 maksoi Suomessa vuonna [[1987]] 102 950 markkaa eli 31 472 euroa (v. 2016 kerroin 0,3057). Suuntavakavuus on huono ja ajo-ominaisuudet ovat ryhmän heikoimmat (5/10). Tehostamaton ohjaus vetelee ja on hitaasti ajaessa liian raskas. Kuopat kaarreajossa aiheuttavat loikkimista ja suunnanmuutoksia. Täyskuormalla jousitus pohjaa liian helposti, jolloin auto siirtyy sivuttain. Kevyellä kuormalla jousitus on epämukavan kova. Mukavuudesta arvosana 5/10. Melutaso on tyydyttävä, mutta ovien tiivisteistä tulee suhinaa. Valomuisti puuttuu, myöskään keskuslukitusta ei ole. Varustetaso on ryhmän heikoimpien joukossa (7/10). [[R4]]-moottorin iskutilavuus on 1955 cm³. Suurin teho 78 kW (106 hv) ja suurin vääntömomentti 153 Nm. Vaihteita on viisi. Auto painaa 1070 kiloa. Moottori on joustava ja myös ulkonäköä on kehuttu. [[Tekniikan Maailma]] 10/1987 mittasi Honda Accord LX 2.0:n kiihtyvyydeksi 0–50 km/h 3,4 sekuntia, 0–80 km/h 7,3 sekuntia, 0–100 km/h 11,1 sekuntia, 0–120 km/h 16,1 sekuntia ja 0–140 km/h 25,1 sekuntia.
Noudettu kohteesta "http://www.autowiki.fi/index.php/Honda_Accord_3"